ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

....ซามูไร บอนด์
...l...หลายคนยังสงสัยว่า ตึกเซ็นทรัลเวิลด์โดยกลุ่มคนเสื้อแดงเผาวอดเหลือแต่ตอ แต่อาคาร “อัมรินทร์ พลาซ่า” ซึ่งชั้นบนมีสำนักงานใหญ่ของธนาคารเกียรตินาคิน กลับไม่โดนลูกหลงอะไรมากมาย ไม่ว่าระเบิดเพลิง ประทัดยักษ์ เอ็ม 79 ลูกหิน หรือเอ็ม 16 จากการชุมนุม..อืม..เหลือเชื่อ
...l...ก็มาย้อนดูว่าธนาคารเกียรติ นาคินนั้น มีผู้ถือหุ้นมีกรรมการบริหารขั้นเทพอยู่หรือไม่ ก็พบคนในตระกูลดัง “วัธนเวคิน” อยู่ งานนี้เลยอึ้งๆๆ เช่นเดียวกับโรงแรมเอราวัณ ซึ่งอยู่เยื้องๆ กับเซ็นทรัลเวิลด์ไม่ระคายเคืองจากปืนไฟ มีแค่เขม่าควันเล็กน้อย ด้วย พนิดา เทพกาญจนา ภรรยานายพงศ์เทพ เทพกาญจนา อดีตผู้บริหารพรรคไทยรักไทย ซึ่งนามสกุลเดิมของพนิดาก็คือวัธนเวคิน ถือหุ้นโรงแรมอยู่ 
...l...มาตรการตัดเส้นทางเดินเงินเครือข่ายเสื้อแดง แม้จะถูกมองว่าเหวี่ยงแห ถึง 170 ราย แต่ถือเป็นมาตรการที่ได้ผล งานนี้รัฐบาลอภิสิทธิ์ เวชชาชีวะ และกรณ์ จาติกวณิช มี “มือเซียน” หรือ “มือชั้นครู” คอยให้คำปรึกษา เจอไม้นี้เข้าไปนักธุรกิจใหญ่ๆ ที่เป็นถุงเงินก็เจ๊กอั๊ก
...l...แต่ลึกๆ แล้วนายแบงก์ ที่กำลังนำเอกสารไปให้กับศูนย์อำนวยการแก้ไขสถานการณ์ฉุกเฉิน (ศอฉ.) เป็นลังๆ บอกว่าเท่าที่ดูเส้นทางเงินแล้ว ปรากฏว่าหลายคน “ถอน” เงินออกไปเยอะแล้ว พร้อมบอกว่างานนี้ ศอฉ.น่าจะทำช้าไป ทำให้คนพวกนี้มีโอกาสเผาบ้านเผาเมืองได้
...l...วันนี้นายแบงก์หลายแห่งจะเดินทางไปหารือร่วมกับสำนักงานคณะกรรมการป้องกันและปราบปรามการฟอกเงิน (ปปง.) ซึ่งเป็นหน่วยงานหลักที่จะตรวจเส้นทางเงินของ 170 ราย ว่าจะให้เอาอย่างไรกับประกาศ ศอฉ.ที่บอกให้ส่งธุรกรรมของ “ผู้รับประโยชน์ทอดสุดท้าย” เพราะไม่รู้ครอบคลุมกว้างแค่ไหน
...l...กระจิบข่าวถึงกับอึ้ง เมื่อเจ้าของห้างสรรพสินค้าเซ็นเตอร์วัน ย่านอนุสาวรีย์ชัย บอกว่าเสียหายไปเกือบพันล้านบาท เมื่อหันไปถามบริษัท ทิพยประกันภัย ผู้รับประกัน ซึ่งมีกระทรวงการคลังถือหุ้นด้วย บอกว่าไม่จ่าย อืม...ยังไงก็ช่วยไปตรวจสอบก่อนก็ได้แล้วค่อยตอบ..มันเศร้าน่ะ
...l...กรมสอบสวนคดีพิเศษ (ดีเอสไอ) กำลังตามหาตัว ศิวพร เกตุสิงห์ อดีตนักลงทุน ที่เคยกำเงินจะเข้าไปซื้อธนสินประกันภัย หลังถูก คปภ.สั่งให้ยุติการดำเนินกิจการเพราะกองทุนไม่ครบ ศิวพรคนนี้เคยทำงานให้กับ สุริยา ลาภวิสุทธิสิน อดีตผู้บริหารปิคนิค และ รมช.พาณิชย์ หลังสุดแว่วว่าทำงานให้กับนักการเมืองค่ายไทยรักไทย เพราะดีเอสไอเข้าไปคุ้ยคอนโดมิเนียมหรูย่านจรัญสนิทวงศ์ พบเอกสารหลักฐานสำคัญเชื่อมโยงเครือข่ายแดงและเงินสดอีกจำนวนมาก